पाएं अपने शहर की ताज़ा ख़बरें और फ्री ई-पेपरडाउनलोड करें
गांव कालसा में सुबह 7 बजे 80 वर्षीय सीनियर अकाली नेता, पूर्व सरपंच और गांव के गुरुद्वारा साहिब की प्रबंधक समिति के प्रधान जत्थेदार गुरदेव सिंह कालसा ने पानी वाली टंकी से छलांग लगा खुदकुशी कर ली। मृतक जत्थेदार गुरदेव सिंह कालसा के भतीजे अजमेर सिंह, जगजीत सिंह, हरविंदर सिंह लाली ने बताया कि मृतक ने सुबह गुरुद्वारा साहिब से घोषणा कर गुरुघर का सारा हिसाब-किताब गांव निवासियों को सुनाया और स्वास्थ्य ठीक न होने के कारण गुरुघर के प्रधान पद का कार्यभार संभालने से मना कर दिया। इसके बाद गांव जलालदीवाल वाले रास्ते पर सैर पर गए। इसके बाद पानी की टंकी पर चढ़ गए। इस दौरान गांव के लड़के ने देखा कि जत्थेदार खालसा पानी की टंकी से लटक रहे हैं। जब लड़का मदद के लिए गांव निवासियों को बुलाने गया, तब तक जो बोले सो निहाल... का जयकारा लगाकर छलांग मार दी। उनकी मौके पर ही मौत हो गई। खुदकुशी के कारणों का कुछ नहीं पता लगा। पिछले कुछ दिनों से मानसिक तौर पर परेशान थे।
पुलिस थाना सदर रायकोट के एसएचओ अजैब सिंह और पुलिस चौकी जलालदीवाल के इंचार्ज गुरसेवक सिंह ने स्थिति का जायजा लिया। थाना प्रमुख अजैब सिंह ने बताया कि मृतक की लाश को पोस्टमार्टम के लिए भेज दिया। इस सबंध में पारिवारिक सदस्यों के बयानों पर कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn